[{"text_idx": "#000000", "text": "C\u0302ina prezidanto Xi Jinping merkrede vespere atingis Uzbekion por fari s\u0302tatan viziton al la lando kaj c\u0302eesti la 22an kunvenon de la Konsilio de S\u0302tatestroj de la S\u0302anhaja Kunlabora Organizo (S\u0302KO)."}, {"text_idx": "#000001", "text": "En la flughaveno, li estis varme salutita de uzbeka prezidento Shavkat Mirziyoyev, c\u0302efministro Abdulla Aripov, ministro pri eksterlandaj aferoj Vladimir Norov, estro de la regiono Samarkando Erkinjon Turdimov kaj aliaj altrangaj oficialuloj."}, {"text_idx": "#000002", "text": "Mirziyoyev arang\u0302is grandiozan bonvenigan ceremonion por Xi en la flughaveno. Preskau\u0306 cent naciaj flagoj de C\u0302inio kaj Uzbekio flirtis en la vento. La centmetran tapis\u0302on lau\u0306flankis kurag\u0302aj honoraj gardistoj. La du prezidantoj pas\u0302is sur la revuan tribunon ornamitan por reflekti uzbekajn trajtojn. Fanfaro estis ludita sur Karnay, tradicia uzbeka longa blovinstrumento, kiel bonvena signalo. Lokaj gejunuloj, vestitaj per festaj kostumoj, kantis kaj dancis je la plej vigliga takto por bonvenigi la plej honoran gaston."}, {"text_idx": "#000003", "text": "En skriba parolado, Xi esprimis varmajn salutojn kaj bondezirojn al la registaro kaj la popolo de Uzbekio nome de la registaro kaj la popolo de C\u0302inio. Xi substrekis, ke post dum pli ol du mil jaroj, la amikeco inter C\u0302inio kaj Uzbekio ankorau\u0306 plenas je viveco kaj vigleco."}, {"text_idx": "#000004", "text": "Xi diris, \"la ampleksa strategia partnereco inter C\u0302inio kaj Uzbekio direktig\u0302is al la rapida vojo de disvolvado, ne nur profitigante la du popolon, sed ankau\u0306 donante fortan akcelon al paco, stabileco, prospero kaj disvolvig\u0302o de la regiono\"."}, {"text_idx": "#000005", "text": "Li asertis, ke li interparolos kun Mirziyoyev por profunda inters\u0302ang\u0302o de opinioj pri profundigo de la duflanka kunlaboro, kaj pri regionaj kaj internaciaj demandoj de komuna intereso, kaj kune desegnos la projekton por disvolvig\u0302o de la rilatoj inter C\u0302inio kaj Uzbekio. Li diris, ke li atendas c\u0302eesti al la Samarkanda Pintkunveno de S\u0302KO, kaj labori kun c\u0302iuj partioj por antau\u0306enigi la S\u0302anhajan Spiriton, profundigi reciprokprofitan kunlaboron kaj antau\u0306enigi la sanan kaj stabilan disvolvig\u0302on de la S\u0302KO."}, {"text_idx": "#000006", "text": "Akompanate de Mirzijoyev, Xi promenis tra la salono por tre grava persono en la flughaveno, kie la cifereca ekrano montris gigantan foton de Xi kun la vortoj \"Varman Bonvenon al la S\u0302tata Vizito de Prezidanto de la C\u0302ina Popola Respubliko Xi Jinping al Uzbekio\" kaj en la c\u0302ina lingvo kaj la uzbeka."}, {"text_idx": "#000007", "text": "Xi adiau\u0306is Mirzijoyev antau\u0306 ol foriri en la konvojo. La du s\u0302tatestroj reasertis la planitajn oficialajn interparolojn j\u0302au\u0306de kaj konsentis havi profundan inters\u0302ang\u0302on de opinioj pri profundigo de amikeco inter C\u0302inio kaj Uzbekio."}]